Jowai : Ka yakhun football Second Division kawa da pynman da ka Jaintia District Sports Association ha madan Kiang Nangbah Stadium, Jowai ynne ka da sakhi ha pyrdi ka Moosalyngkat SC wa ka Newhill SC.
Ka Moosalynhkat da jop ko 4-1 lyngbah ka kool na u Bajanstar Rynjah ha ka minit wa 8 wa kawa 69, ka kool na u Gladio Susngi ha ka minit wa 19 wa na u Aleric Passah ha ka minit wa 59 katwa ka Newhill da yoh ka ka kool na u Damonbha Lyngdoh ha ka minit wa 32.
Katwa ha ka yakhun Super Division won ha pyrdi ka Chilliangraij wa ka Sohmynting da man ko kawa drawn heiwa da thap mar chi kool. Heiwa u Mayalang Lanong na ka Chilliangraij da thap u chi kool ha ka minit wa 15 wei na i liang ka Sohmynting da yoh u thap kool lyngba u Kitbok Suting lyngba ka Penalty ha ka minit wa 90+2.
Chooh chooh da pyntip wa da hiar kyrdan ka Newhill wa ka Nangbah Pohchnong cha ka 3rd Division ha kani ka samoi yaleh bol.